CELEX: 31981R1461
Language: el
Date: 1981-05-27 00:00:00
Title: Κανονισμός (ΕΟΚ) αριθ. 1461/81 τής Επιτροπής τής 27ης Μαΐου 1981 περί καθορισμού σέ ποιό βαθμό μπορεί νά δοθεί συνέχεια στίς αιτήσεις γιά τήν έκδοση πιστοποιητικών εισαγωγής, πού υποβλήθηκαν μεταξύ τής 30ής Απριλίου καί τής 8ης Μαΐου 1981, γιά τά κατεψυγμένα βόεια κρέατα πού προορίζονται γιά μεταποίηση

Avis juridique important

|

31981R1461

Κανονισμός (ΕΟΚ) αριθ. 1461/81 τής Επιτροπής τής 27ης Μαΐου 1981 περί καθορισμού σέ ποιό βαθμό μπορεί νά δοθεί συνέχεια στίς αιτήσεις γιά τήν έκδοση πιστοποιητικών εισαγωγής, πού υποβλήθηκαν μεταξύ τής 30ής Απριλίου καί τής 8ης Μαΐου 1981, γιά τά κατεψυγμένα βόεια κρέατα πού προορίζονται γιά μεταποίηση  

Επίσημη Εφημερίδα αριθ. L 142 της 28/05/1981 σ. 0103 - 0103

***** ΚΑΝΟΝΙΣΜΟΣ (ΕΟΚ) αριθ. 1461/81 ΤΗΣ ΕΠΙΤΡΟΠΗΣ  της 27ης Μαΐου 1981  περί καθορισμού σε ποιο βαθμό μπορεί να δοθεί συνέχεια στις αιτήσεις για την έκδοση πιστοποιητικών εισαγωγής, που υποβλήθηκαν μεταξύ της 30ής Απριλίου και της 8ης Μαΐου 1981, για τα κατεψυγμένα βόεια κρέατα που προορίζονται για μεταποίηση  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 14 παράγραφος 4 υπό α,  Εκτιμώντας:  ότι ο κανονισμός (ΕΟΚ) αριθ. 981/81 της Επιτροπής (2) έχει καθορίσει τις ποσότητες κατεψυγμένου βοείου κρέατος που προορίζονται για μεταποίηση, που μπορούν να εισαχθούν υπό ειδικές συνθήκες για το δεύτερο τρίμηνο του 1981·  ότι το άρθρο 15 παράγραφος 6 υπό α του κανονισμού (ΕΟΚ) αριθ. 2377/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3469/80 (4), προβλέπει ότι οι ποσότητες που ζητήθηκαν μπορούν να μειωθούν· ότι οι αιτήσεις που υποβλήθηκαν σύμφωνα με τις διατάξεις του κανονισμού (ΕΟΚ) αριθ. 1136/79 της Επιτροπής (5), καταλήγουν σε συνολικές ποσότητες, που υπερβαίνουν κατά πολύ τις διαθέσιμες ποσότητες δυνάμει του άρθρου 1 εδάφιο πρώτο του κανονισμού (ΕΟΚ) αριθ. 981/81· ότι, υπό τις συνθήκες αυτές και μεριμνώντας για την εξασφάλιση μιας δίκαιης κατανομής των διαθέσιμων ποσοτήτων, πρέπει, για το καθεστώς που αναφέρεται στο άρθρο 14 παράγραφος 1 υπό α του κανονισμού (ΕΟΚ) αριθ. 805/68, να μειωθούν οι ποσότητες που ζητήθηκαν κατά τρόπο ανάλογο·  ότι οι αιτήσεις που έχουν υποβληθεί σύμφωνα με το άρθρο 1 δεύτερο εδάφιο του κανονισμού (ΕΟΚ) αριθ. 981/81 καταλήγουν σε ποσότητες κατώτερες από τις διαθέσιμες για το καθεστώς που αναφέρεται στο άρθρο 14 παράγραφος 1 υπό β του κανονισμού (ΕΟΚ) αριθ. 805/68· ότι μπορούν να ικανοποιηθούν εξ ολοκλήρου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Κάθε αίτηση πιστοποιητικού εισαγωγής που έχει υποβληθεί σύμφωνα με τις διατάξεις του κανονισμού (ΕΟΚ) αριθ. 1136/79 για το τρίμηνο που αρχίζει την 1η Απριλίου 1981 ικανοποιείται μέχρι συμπληρώσεως των κατωτέρω ποσοτήτων, εκφρασμένων σε κρέας μετά των οστών:  α) 21,08 % της ποσότητας που έχει ζητηθεί για τα κρέατα που προορίζονται για την κατασκευή των κονσερβών που αναφέρονται στο άρθρο 2 παράγραφος 5 του κανονισμού (ΕΟΚ) αριθ. 1136/79·  β) εξ ολοκλήρου για τα κρέατα που προορίζονται για την κατασκευή των προϊόντων που αναφέρονται στο άρθρο 2 παράγραφος γ του κανονισμού (ΕΟΚ) αριθ. 1136/79.  2. Σύμφωνα με το άρθρο 15 παράγραφος 3 του κανονισμού (ΕΟΚ) αριθ. 2377/80 όλες οι αιτήσεις που προέρχονται από τον ίδιο ενδιαφερόμενο θεωρούνται σαν μία και μοναδική αίτηση.  Άρθρο 2  Ο παρών κανονισμός αρχίζει να ισχύει την 1η Ιουλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Μαΐου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 99 της 10. 4. 1981, σ. 28.  (3) ΕΕ αριθ. L 241 της 13. 9. 1980, σ. 5.  (4) ΕΕ αριθ. L 363 της 31. 12. 1980, σ. 31.  (5) ΕΕ αριθ. L 141 της 9. 6. 1979, σ. 10.